./data/phi1017/phi015/phi1017.phi015.perseus-lat2.xml
Seneca
Cum iam eo processissent, ut mea nihil interesset, utrum irem an redirem, primum aequalitas illa, quae me corruperat, periit  Nondum erat tempestas, sed iam inclinatio maris ac subinde crebrior fluctus  Coepi gubernatorem rogare, ut me in aliquo litore exponeret  Aiebat illo aspera esse et inportuosa nec quicquam se aeque in tempestate timere quam terram